కృష్ణ..గుంటూరు ప్రాంతీయపార్టీ!
January 25 , 2022 | UPDATED 10:48 IST
తెలుగుదేశం పార్టీ తరపున గొంతులు చించుకుని వాదన వినిపిస్తున్నది ఎవరు? కిందా మీదా అయిపోతున్నది ఎవరు? కేవలం కృష్ణ, గుంటూరు ప్రాంతీయులేనా? మరి మిగిలిన నాయకులు అంతా ఏమయ్యారు? ఆర్నెల్లకో, ఏణ్ణర్ధానికో యనమలనో, అయ్యన్ననో వాయిస్ వినిపిస్తారు. ఆ తరువాత సైలంట్. అచ్చెన్న అయితే సరేసరి.
సమస్య ఏదయినా తెలుగుదేశం తరపున మైకు పట్టుకునేందుకు వస్తున్న నాయకుల సంఖ్య బాగా తగ్గిపోయినట్లు కనిపిస్తోంది. నిజానికి వైకాపా ఎంపీ రఘురామ కృష్ణ రాజు నే బెటర్. రాష్ట్రంలోని అన్ని సమస్యలూ నావే..అందరు నాయకులు నా టార్గెట్ అనే అన్నట్లు రోజూ ఓ ప్రకటన పడేస్తుంటారు.
మర్నాడు తమ పత్రికలకు ఏదో ఒక బ్యానర్ కావాలి కదా అని దాన్నే అంది పుచ్చుకుంటూ వుంటాయి కొన్ని 'సామాజిక వర్గ' పత్రికలు. తెలుగుదేశం లోకల్ లీడర్లు కావచ్చు, రాష్ట్ర స్థాయికి ఎదిగిన ప్రాంతీయ నాయకులు కావచ్చు, ప్రస్తుతం వీలయినంత ఆచి తూచి వ్యవహరిస్తున్నట్లు కనిపిస్తోంది.
ఇంకా రెండున్నరేళ్లు వుంది. ఇప్పటి నుంచీ ఎందుకు హడావుడి చేయడం అని ఫీలవుతున్నారో? మరి ఇంకేమైనా కారణాలు వున్నాయో, మొత్తం మీద తెల్లవారి లేస్తే పత్రికల్లో కనిపించే తెలుగుదేశం నాయకుల పేర్లు చాలా అంటే చాలా కుచించుకుపోతున్నాయి.
దీని వల్ల ఏమవుతోందీ అంటే, బుద్దా వెంకన్నా..అలాగే మాట్లాడుతారు లే...ధూళిపాల నరేంద్రనా...తెలిసిందేగా...వర్ల రామయ్య..మామూలేగా...ఇలా లైట్ తీసుకునేలా మారిపోతోంది సిట్యువేషన్. తెలుగుదేశం పార్టీని ఎలాగైనా గద్దె ఎక్కించాల్సిందే..లేదా వైకాపాను ఎలాగైనా గద్దె దించాల్సిందే అన్న పట్టుదల, లేదా అవసరం కృష్ణ, గుంటూరు ప్రాంతీయులకే ఎక్కువ వుందేమో అనిపిస్తోంది ఈ వ్యవహారం చూస్తుంటే.
అసలే అమరావతి అన్నదే అసలు సిసలు ఎజెండా ఆ పార్టీకి అని తెలుగుదేశం మీద ఓ ఆరోపణ వుండనే వుంది. ఇప్పుడు ఆ ప్రాంతం జనాలే పార్టీలో యాక్టివ్ గా వుండి కిందా మీదా అయిపోతున్నారు అంటే జనం తెలుగుదేశం పార్టీ అంటే కృష్ణా, గుంటూరు ప్రాంతీయ పార్టీ అని డిసైడ్ అయిపోయే ప్రమాదం వుంది.
krishna..gunturu praantiiyapaartii!
January 25 , 2022 | UPDATED 10:48 IST
telugudesam party tarapuna gontulu chinchukuni vaadana vinipistunnadi evaru? kinda meeda ayipotunnadi evaru? kevalam krishna, gunturu praantiiyulenaa? mari migilina naayakulu antaa emayyaru? aarnellako, ennardhaaniko yanamalano, ayyannano vais vinipistaaru. aa taruvaata sailant. achenna ayithe saresari.
samasya edayina telugudesam tarapuna maiku pattukunenduku vastunna naayakula sankhya baga taggipoyinatlu kanipistondi. nijaaniki vaikapa empy raghurama krishna raju nee betar. rashtramloni anni samasyaluu naave..andaru naayakulu naa target ane annatlu roojoo oo prakatana padestuntaaru.
marnadu tama patrikalaku edho oka byanar kavali kada ani daanne andi puchukuntu vuntaayi konni 'saamaajika varga' patrikalu. telugudesam lokal leaderlu kaavachhu, rashtra sthaayiki edigina praantiiya naayakulu kaavachhu, prastutam veelayinanta aachi thoochi vyavaharistunnatlu kanipistondi.
inka rendunnarellu vundi. ippati nunchi enduku hadavudi cheyadam ani pheelavutunnaro? mari inkemaina kaaranaalu vunnayo, mottam meeda tellavaari leste patrikallo kanipinche telugudesam naayakula paerlu chala ante chala kuchinchukupotunnaayi.
deeni valla emavutondi ante, budda venkanna..alaage maatlaadutaaru lee...dhoolipaala narendrana...telisindegaa...varla ramayya..maamuulegaa...ilaa liet teesukunela maripotondi situvation. telugudesam paartiini elagaina gadde ekkinchaalsinde..leda vaikaapaanu elagaina gadde dinchalsinde anna pattudala, leda avasaram krishna, gunturu praanteeyulake ekkuva vundemo anipistondi ee vyavahaaram chustunte.
asale amaravati annade asalu sisalu ezenda aa paarteeki ani telugudesam meeda oo aaropana vundane vundi. ippudu aa praantam janale paartiiloo active gaa vundi kinda meeda ayipotunnaru ante janam telugudesam party ante krishna, gunturu praantiiya party ani disaid aipoye pramaadam vundi.